F.Mustafa. Təşəkkür edirəm, Oqtay müəllim. Mən hesab edirəm ki, bu, cəmiyyət həyatında kifayət qədər aktual bir məsələdir. Bu dəyişikliklərin həyata keçirilməsi hər halda müsbət bir niyyətdən xəbər verir. Ümumiyyətlə, vəkillik institutuna münasibətdə bir dəyişiklik olmalıdır. Bu da nədən ibarətdir. Vəkillik institutuna həddindən artıq dövlətin nəzarəti altında, dövlətin tənzimlənməsinə tabe olan institut kimi baxılır. Əslində, bu yanlışdır. Mən hesab edirəm ki, bu düşüncə tərzi dəyişərsə, vətəndaşların, yaxud ayrı-ayrı hüquqi şəxslərin hüquqlarının müdafiə olunması istiqamətində vəkillərin müstəqil fəaliyyət göstərməsi üçün şərait yaradılmalıdır.